Folketing
2006-01-17

Altså, jeg mener, det er relevant, at man ikke kan gå ind og se, hvordan Ole Jensen i 8. a på Klostermarksskolen i Roskilde har løst sin prøve i PISA-prøverne eller i en obligatorisk test. Jeg synes, at det er i orden, at det ikke er offentligt tilgængeligt. Jeg synes ikke, at det er i orden, at den prøve, der bliver anvendt, er ukendt, ikke er offentlig kendt. Vi har prøver i matematik og skriftlig dansk til afgangsprøverne i 9. klasse. Jeg synes, at det er relevant, at de prøver også er offentligt kendte, mens hvad eleven har fået, og hvordan eleven har løst opgaven, kun er noget, der vedrører den enkelte elev, læreren og forældrene, altså en lille, sluttet kreds, og som ikke er til offentliggørelse på Politikens forside. Stileopgaverne og matematikopgaverne kan offentliggøres på forsiden, det kan diskuteres, hvorvidt det var gode eller dårlige opgaver. Hvorfor kan man ikke få den test, der skal anvendes i dansk i 2. klasse, offentliggjort, så man kan se, hvad det er for et materiale, børnene bliver præsenteret for? Det er det, jeg synes er kritisabelt. (Kort bemærkning).